b'\n_START_ARTICLE_\nJosip Peternel\n_START_SECTION_\n\xc5\xbdivljenje in delo\n_START_PARAGRAPH_\nV Gorici je po 1. svetovni vojni slu\xc5\xbeboval kot uradnik pri gori\xc5\xa1kem de\xc5\xbeelnem odboru. Leta 1926 se je preselil na Ju\xc5\xbeno Tirolsko v Rio di Pusterio pri Briksnu. Kraj in \xc4\x8das njegove smrti nista znana._NEWLINE_Po 1. svetovni vojni je v Gorici deloval pri italijanskem fa\xc5\xa1isti\xc4\x8dnem listu Gori\xc5\xa1ki Slovenec (1919-1921) in kazal naklonjenost socialistom. Henrik Tuma ga je zato \xc5\xbeelel pridobiti v socialisti\xc4\x8dnemu gibanju. Peternel se je kasneje opredelil za fa\xc5\xa1izem in skupaj z u\xc4\x8diteljem V. Bandljem, vipavskim \xc5\xbeupanom Josipom Petrov\xc4\x8di\xc4\x8dem in Italijanom Gelleusigom v Gorici 22. novembra 1922 ustanovil Slovensko vladno stranko, ki je izdajala list Nova doba (1922-1925).'